cometadata/datacite-titles-descriptions-related-identifiers huggingface dataset:
DOI: 10.14457/cu.the.2010.1995
title: ปัจจัยที่มีผลต่อการตัดสินใจของผู้ปกครองในการเลือกที่เรียนกีฬาเทนนิส

description: การวิจัยครั้งนี้มีวัตถุประสงค์เพื่อศึกษาปัจจัยส่วนผสมทางการตลาดที่มีผลต่อการตัดสินใจของผู้ปกครองในการเลือกที่เรียนกีฬาเทนนิสและเปรียบเทียบความคิดเห็นเกี่ยวกับปัจจัยส่วนผสมทางการตลาดโดยจำแนกตามลักษณะทางประชากรศาสตร์ และจำแนกตามพฤติกรรมเกี่ยวกับกีฬาเทนนิส กลุ่มตัวอย่างแบ่งออกเป็น 2 กลุ่มคือ ผู้ปกครองจำนวน 400 คน และนักวิชาการและผู้เชี่ยวชาญด้านกีฬาเทนนิส และด้านการจัดการกีฬา จำนวน 6 คน โดยใช้แบบสอบถามและแบบสัมภาษณ์เป็นเครื่องมือในการเก็บรวบรวมข้อมูล และวิเคราะห์ข้อมูลทางสถิติ โดยการแจกแจงความถี่ หาค่าร้อยละ ค่าเฉลี่ย ส่วนเบี่ยงเบนมาตรฐาน สถิติทดสอบ t-test และการวิเคราะห์ความแปรปรวนทางเดียว (One-way analysis of variance: ANOVA) กรณีพบความแตกต่าง จะวิเคราะห์ความแตกต่างเป็นรายคู่ด้วยวิธีของเชฟเฟ (Scheffe’s method) โดยกำหนดความมีนัยทางสถิติที่ระดับ.05 ผลการวิจัยพบว่า 1. ผู้ปกครองส่วนใหญ่เป็นเพศหญิง มีอายุ 40-49 ปี มีระดับการศึกษาปริญญาตรี มีอาชีพประกอบธุรกิจส่วนตัว มีรายได้โดยเฉลี่ยต่อเดือน 50,000 บาทขึ้นไป มีสถานภาพสมรส เป็นบิดาหรือมารดาของผู้เรียน เคยเล่นเทนนิส มีนักเรียนในปกครองส่วนใหญ่เป็นเพศชาย มีนักเรียนในปกครองอายุ 8-12 ปี มีแนวทางส่งเสริมการเล่นกีฬาเทนนิสเพื่อสุขภาพ ให้นักเรียนได้เรียนเทนนิสมาเป็นระยะเวลา 1-2 ปี พานักเรียนมาเรียนเทนนิส 4-8 ครั้ง/เดือน วันที่พานักเรียนมาเรียนเทนนิสเป็นประจำคือวันเสาร์- อาทิตย์ พานักเรียนมาเรียนเทนนิสเป็นประจำ เวลา 15.00-18.00 น. ใช้เวลาอยู่ในที่เรียนเทนนิสครั้งละ 1-2 ชม. เสียค่าใช้จ่ายในการเรียนเทนนิสของนักเรียน ไม่เกิน 5,000 บาท/เดือน มีจุดประสงค์ให้นักเรียนได้เรียนกีฬาเทนนิสเพื่อให้มีสุขภาพพลานามัยที่แข็งแรง ผู้ที่มีอิทธิพลมากที่สุดที่ทำให้ตัดสินใจเลือกที่เรียนกีฬาเทนนิส คือ ตนเอง แหล่งข้อมูลข่าวสารเกี่ยวกับที่เรียนกีฬาเทนนิส คือ ญาติพี่น้อง/เพื่อน/คนรู้จัก 2. ปัจจัยส่วนผสมทางการตลาดที่มีผลต่อการตัดสินใจของผู้ปกครองในการเลือกที่เรียนกีฬาเทนนิสเกือบทุกด้านมีความสำคัญระดับมาก ได้แก่ ด้านกระบวนการ (X bar = 3.20) ด้านบุคลากร (X bar = 3.11) ด้านผลิตภัณฑ์ (X bar = 2.94) ด้านราคา (X bar = 2.92) ด้านลักษณะทางกายภาพ (X bar = 2.88) และด้านการส่งเสริมการตลาด (X bar = 2.51) ตามลำดับ ยกเว้น ด้านสถานที่/การจัดจำหน่าย มีความสำคัญระดับมากที่สุด (X bar = 3.27) 3. การเปรียบเทียบความคิดเห็นเกี่ยวกับปัจจัยส่วนผสมทางการตลาดที่มีผลต่อการตัดสินใจของผู้ปกครองจำแนกตาม เพศ อายุ และ ประสบการณ์ในการเล่นกีฬาเทนนิส พบว่า ไม่แตกต่างกัน 4. การเปรียบเทียบความคิดเห็นเกี่ยวกับปัจจัยส่วนผสมทางการตลาดที่มีผลต่อการตัดสินใจของผู้ปกครองจำแนกตาม ระดับการศึกษา อาชีพ รายได้เฉลี่ยต่อเดือน สถานภาพสมรส แนวทางส่งเสริมการเล่นกีฬาเทนนิส และรูปแบบที่เรียนกีฬาเทนนิสที่ใช้บริการ พบว่า แตกต่างกันอย่างมีนัยสำคัญทางสถิติที่ระดับ .05
DOI: 10.14457/cu.the.2010.1996
title: การพัฒนาแบบฝึกคลาริเน็ตเพื่อบรรเลงเพลงไทย: กรณีศึกษาเพลงเดี่ยวพญาโศก

description: การวิจัยครั้งนี้มีวัตถุประสงค์เพื่อ 1) สังเคราะห์เพลงเดี่ยวพญาโศก สำหรับคลาริเน็ต โดยเน้นแนวทางอนุรักษ์ความเป็นไทย ควบคู่กับการรักษาแบบแผนการปฏิบัติเครื่องดนตรีที่ถูกต้องและ สอดคล้องกับอัตลักษณ์เฉพาะของคลาริเน็ต 2) พัฒนาแบบฝึก ที่สามารถพัฒนาทักษะในการบรรเลงคลาริเน็ต ซึ่งเป็นพื้นฐานสำคัญสำหรับฝึกเพลงเดี่ยวพญาโศก วิธีดำเนินงานวิจัย เป็นการวิจัยและพัฒนา (Research and Development) เพื่อพัฒนานวัตกรรม และตรวจสอบประสิทธิภาพของนวัตกรรมที่พัฒนาขึ้น ข้อมูลที่ใช้ในการวิจัยและพัฒนาแบบฝึก ได้จากการสัมภาษณ์ผู้ทรงคุณวุฒิทางดนตรี จำนวน 3 ท่าน และนิสิตระดับปริญญาบัณฑิตทางดนตรี จำนวน 5 คน โดยใช้เครื่องมือในการเก็บข้อมูล คือ แบบสัมภาษณ์ผู้ทรงคุณวุฒิ แบบสัมภาษณ์นิสิต และแบบประเมินประสิทธิภาพของแบบฝึกปฏิบัติผลการวิจัยในครั้งนี้พบว่า 1) เพลงเดี่ยวพญาโศกที่สังเคราะห์ขึ้น มีลักษณะบูรณาการความรู้ทางทฤษฎีและทักษะของทั้งดนตรีไทยและดนตรีตะวันตก กล่าวคือได้รักษาท่วงทำนองแบบไทยไว้ พร้อมกับยึดหลักการปฏิบัติทักษะคลาริเน็ตตามอย่างตะวันตก โดยประยุกต์ใช้เม็ดพรายแบบไทยตามความเหมาะสม 2) การพัฒนาแบบฝึกมีการจัดลำดับขั้นตอนจากง่ายไปยาก มีส่วนการเตรียมความพร้อม และแบบฝึกเม็ดพรายที่ประยุกต์ตามแบบไทย เช่น การปริบ การสะบัด การพรมนิ้ว เป็นต้น โดยพัฒนาให้สอดคล้องกับการฝึกเพื่อความคล่องแคล่ว แข็งแรงของนิ้ว และการเรียนรู้สำนวนกลอนเพลงแบบไทย
DOI: 10.14457/cu.the.2010.1997
title: ไตรวิถีแห่งการเรียนรู้ : การพัฒนาการจัดการศึกษาที่สอดคล้องกับความเชื่อและวิถีชีวิตของชาวมุสลิมในจังหวัดชายแดนภาคใต้

description: การวิจัยในครั้งนี้มีวัตถุประสงค์ 1) เพื่อศึกษาแนวคิดและแนวทางการจัดการศึกษาสำหรับชาวมุสลิมที่สอดคล้องกับบริบททางสังคมและวัฒนธรรมทั้งในประเทศและต่างประเทศ 2) เพื่อศึกษาและพัฒนาแนวทางการศึกษาแบบไตรวิถีโดยการบูรณาการด้วยหลักสูตรพื้นฐานศาสนา สามัญ และอาชีพที่สอดคลองกับวิถีชีวิตและความเชื่อของชาวมุสลิมในจังหวัดชายแดนภาคใต้ 3) เพื่อนำเสนอเชิงนโยบายและแนวทางในการพัฒนาการศึกษาแบบไตรวิถีในโรงเรียนเอกชนสอนศาสนาอิสลามในจังหวัดชายแดนภาคใต้เพื่อพัฒนาคุณภาพชีวิตและพัฒนาประเทศ วิธีดำเนินการวิจัย เป็นการวิจัยเอกสาร การวิจัยและพัฒนา และการวิจัยเชิงปฏิบัติการแบบมีส่วนร่วม โดยมีขั้นตอนการวิจัย คือ การศึกษาเอกสารเกี่ยวกับปรัชญาการศึกษาในอิสลาม การศึกษาภาคสนามในสถานศึกษาที่เป็นกรณีศึกษาในโรงเรียนเอกชนสอนศาสนาอิสลามที่สอนศาสนาอิสลามควบคู่วิชาสามัญและเป็นสถานศึกษาที่จัดสอนตามหลักสูตรการศึกษาขั้นพื้นฐาน จำนวน 2 แห่ง ศึกษาสภาพบริบทความเชื่อและวิถีชีวิตของชาวมุสลิมในจังหวัดชายแดนภาคใต้เพื่อออกแบบการจัดการศึกษา การออกแบบการจัดการศึกษาแบบไตรวิถี (ศาสนา สามัญ และอาชีพ) การทดลองนำไปใช้ในสถานศึกษาจำนวน 4 แห่งในจังหวัดชายแดนภาคใต้ และสรุปผลการดำเนินงานวิจัย เครื่องมือในการวิจัยในครั้งนี้ คือ แบบศึกษาเอกสาร แบบสัมภาษณ์ แบบประเมิน การวิเคราะห์ข้อมูลใช้วิเคราะห์เนื้อหาและบรรยาย ผลการวิจัย มีดังนี้ 1) การจัดการศึกษาที่มีมาตามหลักการของศาสนาอิสลามครอบคลุมทั้งชีวิต เพราะอิสลามคือวิถีชีวิตที่ครอบคลุมการศึกษาเพื่อชีวิตในโลกนี้และโลกหน้า ซึ่งในหลักศาสนานั้นได้บัญญัติให้มีการเรียนศาสนา การเรียนวิชาสามัญและวิชาชีพทั้งหมดเอาไว้แล้ว 2) รูปแบบการจัดการศึกษาแบบไตรวิถีเป็นรูปแบบที่บูรณาการระหว่างวิชาศาสนา วิชาสามัญและวิชาชีพ เป็นรูปแบบที่สอดคล้องกับบริบทความเชื่อและวิถีชีวิตของชุมชนในพื้นที่จังหวัดชายแดนภาคใต้ 3) รัฐควรสนับสนุนการจัดการศึกษาแบบไตรวิถี เพราะการศึกษาในรูปแบบนี้สามารถเสริมสร้างผู้เรียนให้มีคุณภาพชีวิตที่ดี โดยไม่ขัดกับหลักศาสนาอิสลาม จะเป็นประโยชน์ต่อการพัฒนาชุมชนในพื้นที่จังหวัดชายแดนภาคใต้และพัฒนาชาติต่อไป
DOI: 10.14457/cu.the.2010.1998
title: สภาพและปัญหาการบริหารกิจการลูกเสือของโรงเรียนมัธยมศึกษา สังกัดสำนักการศึกษา กรุงเทพมหานคร

description: การวิจัยครั้งนี้มีวัตถุประสงค์เพื่อศึกษาสภาพและปัญหาการบริหารกิจการลูกเสือของโรงเรียนมัธยมศึกษา สังกัดสำนักการศึกษา กรุงเทพมหานคร ประชากรคือ ผู้อำนวยการลูกเสือโรงเรียน จำนวน 79 คน ผู้กำกับกลุ่มลูกเสือ จำนวน 79 คน และผู้กำกับกองลูกเสือ จำนวน 222 คน รวม 380 คน เครื่องมือที่ใช้ในการวิจัย คือ แบบสอบถาม วิเคราะห์ข้อมูลโดยหาค่าความถี่ และร้อยละ ผลการวิจัยพบว่า 1.ด้านงานประจำ ปฏิบัติอยู่ในระดับมากที่สุด คือ การจัดตั้งกลุ่มกองลูกเสือ มีการดำเนินการจัดตั้งกลุ่มกองลูกเสือตามโครงสร้างการบริหารกิจการลูกเสือ (ร้อยละ 89.58) และการจัดตั้งคณะกรรมการลูกเสือในโรงเรียน (ร้อยละ 93.16) การแต่งตั้งผู้บังคับบัญชาลูกเสือดำเนินการตรงตามประเภทและวุฒิทางลูกเสือ (ร้อยละ 93.42) การเก็บเงินค่าบำรุงลูกเสือประจำปี มีการดำเนินการและการวางแผนเก็บเงินค่าบำรุงลูกเสือเป็นไปตามข้อบังคับคณะลูกเสือแห่งชาติ (ร้อยละ 95.63) การรายงานลูกเสือประจำปีมีการดำเนินงานรายงานลูกเสือประจำปี (ร้อยละ 96.84) และจัดการประชุมเพื่อรวบรวมข้อมูลสำหรับจัดทำรายงานลูกเสือประจำปี (ร้อยละ 83.42) 2.ด้านกิจกรรมพิเศษ ปฏิบัติอยู่ในระดับมากที่สุด คือ การวางแผนการจัดกิจกรรมให้กับลูกเสือเป็นไปตามความเหมาะสมของวัยและความต้องการของลูกเสือ (ร้อยละ 82.35) กิจกรรมลูกเสือที่จัดเป็นประจำ คือ พิธีทบทวนคำปฏิญาณและสวนสนามเนื่องในวันคล้ายวันสถาปนาคณะลูกเสือแห่งชาติ 1 กรกฎาคม (ร้อยละ 95.26) จัดกิจกรรมพิเศษตามความเหมาะสมของลูกเสือ (ร้อยละ 93.95) และการประเมินผลกิจกรรมลูกเสือประจำปี (ร้อยละ 93.68) 3.ด้านการพัฒนาผู้บังคับบัญชาลูกเสือและลูกเสือ มีการวางแผนดำเนินการพัฒนา (ร้อยละ 92.63) โดยผู้อำนวยการเป็นผู้ดำเนินการ (ร้อยละ 67.05) มีการดำเนินการพิจารณาคัดเลือกผู้บังคับบัญชาลูกเสือและลูกเสือเพื่อเข้ารับการพัฒนาบุคลากรทางการลูกเสือ (ร้อยละ 91.84) โดยวิธีการสอบถามความต้องการของผู้เข้ารับการอบรม (ร้อยละ 90.54) ดำเนินการจัดค่ายพักแรมลูกเสือนอกโรงเรียน (ร้อยละ 86.32) ซึ่งมีการพิจารณาจากค่าใช้จ่ายต่อหัวของลูกเสือและความปลอดภัยระหว่างการเดินทาง (ร้อยละ 90.85) ปฏิบัติอยู่ในระดับมากที่สุด สำหรับปัญหาผลการวิจัยพบว่า ปฏิบัติอยู่ในระดับน้อยที่สุด ทั้ง 3 ด้าน
DOI: 10.14457/cu.the.2010.1999
title: คุณภาพชีวิตการทำงานของข้าราชการครูสังกัดสำนักงานคณะกรรมการการศึกษาขั้นพื้นฐานในสามจังหวัดชายแดนภาคใต้

description: การวิจัยครั้งนี้มีวัตถุประสงค์เพื่อศึกษาคุณภาพชีวิตการทำงานของข้าราชการครูสังกัดสำนักงานคณะกรรมการการศึกษาขั้นพื้นฐานในสามจังหวัดชายแดนภาคใต้ กลุ่มตัวอย่างที่ใช้ในการวิจัยคือข้าราชการครู จำนวน 357 คน โดยใช้วิธีสุ่มตัวอย่างแบบหลายขั้นตอน เครื่องมือที่ใช้ในการวิจัย คือ แบบสอบถามข้อมูลทั่วไปของผู้ตอบแบบสอบถามและแบบสอบถามคุณภาพชีวิตการทำงาน วิเคราะห์ข้อมูลโดยหาค่าความถี่ และร้อยละ เก็บข้อมูลโดยการส่งแบบสอบถามทางไปรษณีย์ ได้แบบสอบถามที่มีความถูกต้องสมบูรณ์ จำนวน 301 ฉบับ ( ร้อยละ 84.31)ผลการวิจัยมีดังนี้ คุณภาพชีวิตการทำงานด้านค่าตอบแทนที่เพียงพอและยุติธรรมพบว่า เงินเดือนที่ได้รับไม่เพียงพอต่อการดำรงชีพและมีความเห็นว่าสวัสดิการไม่เหมาะสมกับค่าของความเสี่ยงในชีวิต (ร้อยละ 44.19) ด้านสภาพแวดล้อมที่ปลอดภัยและไม่เป็นอันตรายต่อสุขภาพพบว่า การรักษาความปลอดภัยครูระหว่างการเดินทางจากบ้านไป-กลับโรงเรียนที่ทำให้รู้สึกมีความปลอดภัยในระหว่างการเดินทางมากที่สุดคือการตรวจเส้นทางก่อนที่ครูจะเดินทางในช่วงเช้าและเย็น (ร้อยละ 65.45) ด้านการพัฒนาสมรรถนะพบว่า ข้าราชการครูต้องการได้รับฝึกอบรมการทำสื่อการสอนและนวัตกรรม (ร้อยละ 71.43) ด้านความก้าวหน้าและความมั่นคงในงานพบว่า ข้าราชการครูไม่แน่ใจว่าการเลื่อนขั้นเงินเดือนในโรงเรียนเป็นไปตามเกณฑ์หรือไม่ (ร้อยละ 46.51) ด้านการบูรณาการทางสังคมในการปฏิบัติงานร่วมกันพบว่า เมื่อเกิดความขัดแย้งกับเพื่อนร่วมงานระหว่างการปฏิบัติงาน ข้าราชการครูจะพยายามประนีประนอมหรือใช้การเจรจาต่อรองเพื่อเป็นการรอมชอมต่อกัน (ร้อยละ 61.46) ด้านระเบียบข้อบังคับเกี่ยวกับการปฏิบัติงานพบว่า โรงเรียนไม่มีการจัดทำคู่มือครูหรือหนังสือระเบียบข้อบังคับต่างๆ ให้ครูทุกคน (ร้อยละ 51.16) ด้านความสมดุลระหว่างชีวิตการทำงานและชีวิตส่วนตัวพบว่าการปฏิบัติงานมีผลทำให้ข้าราชการครูเกิดความเครียดในการทำงาน (ร้อยละ51.16) ด้านความรับผิดชอบต่อสังคมพบว่า โรงเรียนมีการบริการวิชาการแก่ชุมชน (ร้อยละ 83.39)
DOI: 10.18716/nmrshiftdb2/6602
title: NMR data for 2-Bromo-4-methoxy-5-(1-methylethoxy)benzeneacetic Acid
DOI: 10.18716/nmrshiftdb2/7064
title: NMR data for (23R)-16,23:24,25-Diepoxy-12-acetyloxy-9,19-cyclolanost-23,26-olide-3-O--D-xylopyranoside; 16:23;24:25-Diepoxy-12-O-acetyl-3-hydroxy-9,19-cyclolanost-23,26-olide-O--D-xylopyranoside; Cimiracemoside P
DOI: 10.18716/nmrshiftdb2/7065
title: NMR data for (1R,3S,4R,5S,10R,11R)-1-Acetyloxy-7-oxoprenops-8-ene
DOI: 10.18716/nmrshiftdb2/7066
title: NMR data for 2,3-Dimethyl-4-(4-methoxyphenyl)-6-hydroxynaphthalene; Megislignan
DOI: 10.18716/nmrshiftdb2/7565
title: NMR data for 3-O-[6-O-sulfonyl--D-glucopyranosyl-(1-3)]--L-arabinopyranosyl pseudojujubogenin; Bacopaside III
DOI: 10.14457/cu.the.2010.2001
title: การใช้การวิจัยแบบผสมเพื่ออธิบายความสัมพันธ์เชิงสาเหตุระหว่างความเชื่อมั่นและพฤติกรรมการสอนของครูที่มีต่อพฤติกรรมการเรียนรู้ของนักเรียน

description: การวิจัยในครั้งนี้มีวัตถุประสงค์เพื่อ (1) วิเคราะห์ระดับความเชื่อมั่น พฤติกรรมการสอนของครูและพฤติกรรมการเรียนของนักเรียนในระดับประถมศึกษา (2) เปรียบเทียบระดับความเชื่อมั่น และพฤติกรรมการสอนของครูในระดับประถมศึกษาตามภูมิหลังของครู และ (3) วิเคราะห์ความสัมพันธ์เชิงสาเหตุระหว่างความเชื่อมั่น และพฤติกรรมครูที่มีต่อพฤติกรรมการเรียนของนักเรียนประถมศึกษา โดยใช้วิธีวิจัยแบบผสม การวิจัยแบ่งเป็น สองระยะ ระยะแรกใช้การวิจัยเชิงคุณภาพ เก็บรวบรวมข้อมูลโดยการสัมภาษณ์และสังเกตพฤติกรรมการดำเนินชีวิตประจำวันในโรงเรียนจากกรณีศึกษาครูคณิตศาสตร์ในระดับประถมศึกษา ระยะที่สองใช้การวิจัยเชิงปริมาณ กลุ่มตัวอย่าง คือ ครูผู้สอนวิชาคณิตศาสตร์ของในโรงเรียนระดับประถมศึกษา สังกัดสำนักงานเขตพื้นที่กรุงเทพมหานคร จำนวน 388 คน เครื่องมือวิจัยคือ แบบสังเกต แบบสัมภาษณ์ และแบบสอบถาม วิเคราะห์ข้อมูลโดยการวิเคราะห์ค่าสถิติพื้นฐาน การทดสอบทีแบบเป็นอิสระต่อกัน การวิเคราะห์ความแปรปรวนทางเดียว การวิเคราะห์ค่าสหสัมพันธ์แบบเพียร์สัน และการวิเคราะห์โมเดลลิสเรล ผลการวิจัยมีดังนี้ (1)ครูมีความเชื่อมั่นเกี่ยวกับความรู้ในสาระคณิตศาสตร์ เทคนิคการสอน การออกแบบแผนการจัดการเรียนการสอน และความสามารถในการจัดการเรียนการสอนที่สนองธรรมชาติของผู้เรียนอยู่ในระดับมาก และมีพฤติกรรมการสอนด้านการเรียนรู้ สร้างความพร้อม และวางแผน ด้านการส่งเสริมกระบวนการจัดการเรียนรู้ให้ผู้เรียนได้คิดและลงมือกระทำ ด้านความพยายามในการใช้สื่อการเรียนการสอน ด้านการประเมินตามสภาพจริง ด้านการจูงและการเสริมแรงทางการเรียนและด้านการบูรณาการความรู้และคุณธรรมอยู่ในระดับมาก ส่วนนักเรียนมีพฤติกรรมการเตรียมความพร้อม ความใส่ใจขณะเรียน ความรับผิดชอบ และการใช้เวลาว่าง ในระดับมาก(2)ครูที่มีประสบการณ์การสอนไม่เกิน 20 ปี และมากกว่า 20 ปีมีความเชื่อมั่นและมีพฤติกรรการสอนที่ไม่แตกต่างกัน ครูที่สอนในระดับชั้นประถมศึกษาปีที่ 4-6 มีความเชื่อมั่นในเรื่องความรู้ในสาระคณิตศาสตร์ สูงกว่าครูที่สอนในระดับชั้นประถมศึกษาปีที่ 1-3 (3)ความเชื่อมั่นของครูส่งผลทางตรงต่อพฤติกรรมการสอนของตนเองและส่งผลทางอ้อมต่อพฤติกรรมการเรียนรู้ของนักเรียน โดยจะส่งผ่านพฤติกรรมการสอนของครู ดังนั้นความเชื่อมั่นและพฤติกรรมการสอนของครูเป็นเหตุสำคัญของพฤติกรรมการเรียนรู้ของนักเรียน โมเดลเชิงสาเหตุดังกล่าวมีความสอดคล้องกับข้อมูลเชิงประจักษ์ (X2 = 51.382, df = 37, p. = 0.0583, RMSEA = 0.035, GFI = 0.978, AGFI = 0.938, RMR = 0.570) ตัวแปรในโมเดลสามารถอธิบาย ความแปรปรวนของพฤติกรรมการสอนของครูและพฤติกรรมการเรียนรู้ของนักเรียนได้ร้อยละ 48.1 และร้อยละ 46.6 ตามลำดับ
DOI: 10.14457/cu.the.2010.2002
title: การพัฒนาโปรแกรมการจัดการเรียนการสอนวิชามวยไทยโดยใช้ผลการวิเคราะห์ทางชีวกลศาสตร์เพื่อสร้างเสริมความสามารถทางด้านคิเนแมติกส์ของนิสิตปริญญาบัณฑิต

description: การวิจัยครั้งนี้มีวัตถุประสงค์เพื่อวิเคราะห์ทางชีวกลศาสตร์ด้านคิเนแมติกส์แม่ไม้มวยไทย ของนักมวยสมัครเล่นทีมชาติไทย และเพื่อพัฒนาโปรแกรมการจัดการเรียนการสอน ที่มาจากผลการวิเคราะห์ทางชีวกลศาสตร์เพื่อสร้างเสริมความสามารถด้านคิเนแมติกส์ของนิสิตระดับปริญญาบัณฑิต ทำการวิเคราะห์ภาพจากวิดีโอจากการแข่งขันจริงของนักมวยไทยสมัครเล่นทีมชาติไทยและนำมาพัฒนาเป็นโปรแกรมการเรียนการสอนวิชามวยไทยประกอบด้วย 13 ทักษะ มีด้านเวลา ความเร็ว อัตราเร่ง และมุม โดยมีความตรงเชิงเนื้อหา มีค่าดัชนีความสอดคล้องระหว่าง 0.80-1.00 นำไปทดลองกับกลุ่มตัวอย่างเป็นนิสิตชายวิชาเอกพลศึกษา คณะศึกษาศาสตร์ มหาวิทยาลัยเกษตรศาสตร์ ปีการศึกษา 2553 จำนวน 20 คน โดยทำการจัดเข้ากลุ่มแบบสมมูลย์กันทีละคู่ 2 กลุ่มๆละ 10 คน กลุ่มทดลองทำการฝึกตามโปรแกรมการเรียนการสอนวิชามวยไทยที่พัฒนามาจากการวิเคราะห์ชีวกลศาสตร์ และกลุ่มควบคุมทำการฝึกตามโปรแกรมตามปรกติทำการฝึกตามโปรแกรมเป็นเวลาแปดสัปดาห์ๆละ สามวัน ทำการทดสอบความสามารถทางคิเนแมติกส์ หลังการทดลองสัปดาห์ที่ 8 นำผลได้ที่มาวิเคราะห์ทางสถิติโดยหาค่าเฉลี่ย ส่วนเบี่ยงเบนมาตรฐาน และเปรียบเทียบความแตกต่างระหว่างกลุ่มทดลองทั้ง 2 กลุ่ม(Independent t – test)หลังการทดลองสัปดาห์ที่ 8 ผลการวิจัยพบว่าการพัฒนาโปรแกรมการจัดการเรียนการสอนวิชามวยไทยโดยใช้ผลการวิเคราะห์ทางชีวกลศาสตร์เพื่อสร้างเสริมความสามารถทางคิเนแมกติกส์ของนิสิตระดับปริญญาบัณฑิตสามารถพัฒนา ความสามารถทางคิเนแมติกส์ได้ดีกว่ากลุ่มควบคุม หลังการทดลองสัปดาห์ที่ 8 ในทักษะจำนวน 9 ทักษะ คือ1)ทักษะการเตะซ้าย ด้านเวลา 2)ทักษะการเข่าซ้าย ด้านเวลา ความเร็ว และอัตราเร่ 3)ทักษะการเข่าขวา ด้านเวลา ความเร็ว อัตราเร่ง และ มุม 4) ทักษะการศอกซ้าย ด้านเวลา 5)ทักษะการศอกขวา ด้านเวลา และอัตราเร่ง 6)ทักษะการถีบซ้าย ด้านเวลา ความเร็ว และอัตราเร่ง 7)ทักษะการใช้แม่ไม้ดับชวาลาด้านเวลา อัตราเร่ง และ มุม 8)ทักษะการใช้แม่ไม้มอญยันหลัก ด้านเวลา ความเร็ว และอัตราเร่ง 9)ทักษะการใช้แม่ไม้หักคอเอราวัญ ด้านความเร็ว และอัตราเร่ง อย่างมีนัยสำคัญทางสถิติที่ระดับ .05
DOI: 10.14457/cu.the.2010.2003
title: ปัจจัยคัดสรรที่มีความสัมพันธ์กับความเหนื่อยล้าในผู้สุงอายุหัวใจวาย

description: การวิจัยนี้เป็นการวิจัยเชิงบรรยาย มีวัตถุประสงค์เพื่อศึกษาความสัมพันธ์ระหว่าง เพศ ระดับความสามารถในการทำกิจกรรม คุณภาพการนอนหลับ ภาวะซึมเศร้า และการสนับสนุนทางสังคมกับความเหนื่อยล้าในผู้สูงอายุที่มีภาวะหัวใจวาย กลุ่มตัวอย่างคือ ผู้สูงอายุที่มีภาวะหัวใจวายที่รับบริการแผนกผู้ป่วยนอกคลินิกโรคหัวใจ ณ โรงพยาบาลสมเด็จพระปิ่นเกล้า โรงพยาบาลราชวิถี และโรงพยาบาลตำรวจ จำนวน 140 คน โดยวิธีการสุ่มจากชั้น (Stratified random sampling) เครื่องมือที่ใช้ในการเก็บรวบรวมข้อมูลประกอบด้วย แบบสอบถามข้อมูลทั่วไปของผู้สูงอายุที่มีภาวะหัวใจวาย แบบวัดความเหนื่อยล้า แบบประเมินคุณภาพการนอนหลับ แบบประเมินภาวะซึมเศร้า และแบบสอบถามการสนับสนุนทางสังคม ซึ่งแบบวัดความเหนื่อยล้า แบบประเมินคุณภาพการนอนหลับ และแบบสอบถามการสนับสนุนทางสังคม ได้รับการตรวจสอบความตรงตามเนื้อหาโดยผู้ทรงคุณวุฒิ และหาค่าความเที่ยงจากการคำนวณค่าสัมประสิทธิ์แอลฟาของครอนบาค เท่ากับ .88, .71 และ .80 ตามลำดับ วิเคราะห์ข้อมูลโดยใช้สถิติพื้นฐาน จำนวน ร้อยละ ค่าเฉลี่ย ส่วนเบี่ยงเบนมาตรฐาน ค่าสัมประสิทธิ์สหสัมพันธ์ของเพียร์สัน (Pearson’s product moment coefficient) และค่าสัมประสิทธิ์อีตา (Eta coefficient) โดยการกำหนดระดับนัยสำคัญทางสถิติ เท่ากับ 0.05ผลการวิจัยสรุปได้ดังนี้ 1. ผู้สูงอายุที่มีภาวะหัวใจวายมีความเหนื่อยล้าในระดับปานกลาง (mean = 4.81, SD = 1.66) 2. เพศ ไม่มีความสัมพันธ์กับความเหนื่อยล้าอย่างไม่มีนัยสำคัญทางสถิติที่ระดับ 0.05 (Eta = .21) 3. ระดับความสามารถในการทำกิจกรรมมีความสัมพันธ์กับความเหนื่อยล้า อย่างมีนัยสำคัญทางสถิติที่ระดับ 0.05 (Eta = .377) 4. คุณภาพการนอนหลับไม่ดี มีความสัมพันธ์ทางบวกในระดับปานกลางกับความเหนื่อยล้าในผู้สูงอายุที่มีภาวะหัวใจวาย อย่างมีนัยสำคัญทางสถิติที่ระดับ 0.05 (r = .358, p = .000) ภาวะซึมเศร้ามีความสัมพันธ์ทางบวกในระดับสูงกับความเหนื่อยล้าในผู้สูงอายุที่มีภาวะหัวใจวาย อย่างมีนัยสำคัญทางสถิติที่ระดับ 0.05 (r = .557, p = .000) และการสนับสนุนทางสังคมมีความสัมพันธ์ทางลบในระดับปานกลางกับความเหนื่อยล้าในผู้สูงอายุที่มีภาวะหัวใจวาย อย่างมีนัยสำคัญทางสถิติที่ระดับ 0.05 (r = -.355, p =.000)
DOI: 10.14457/cu.the.2010.2004
title: กลยุทธ์การวางแผนการสื่อสารในภาวะวิกฤตของธนาคารพาณิชย์ไทย

description: ศึกษาถึง (1) กลยุทธ์การวางแผนการสื่อสารเพื่อจัดการกับภาวะวิกฤตของธนาคารพาณิชย์ไทย (2) ความพร้อมในการจัดการกับภาวะวิกฤต และ (3) การเลือกใช้สื่อประชาสัมพันธ์ของธนาคารเพื่อจัดการกับภาวะวิกฤต โดยเป็นการวิจัยวิจัยเชิงคุณภาพ ด้วยการสัมภาษณ์เจาะลึกผู้บริหารฝ่ายสื่อสารองค์กรและเจ้าหน้าที่ประชาสัมพันธ์ จำนวน 4 ธนาคาร ได้แก่ ธนาคาร กสิกรไทย ธนาคารอาคารสงเคราะห์ ธนาคารธนชาต จำกัด (มหาชน) และธนาคารทิสโก้ จำกัด (มหาชน) และศึกษาเอกสารที่เกี่ยวข้อง และวิเคราะห์ข้อมูลในรูปแบบของการวิเคราะห์เชิงพรรณาผลการวิจัยพบว่า โดยภาพรวมกลุ่มตัวอย่างทั้ง 4 ธนาคารนั้น (1) มีกลยุทธ์การวางแผนการสื่อสารในภาวะวิกฤตไว้อยู่ก่อนแล้วของแต่ละธนาคาร อาทิเช่น ผู้บริหารฝ่ายสื่อสารองค์กรมีการทำการเหตุการณ์จำลองการสื่อสารในภาวะวิกฤตที่คาดว่าจะเกิดขึ้น มีการจัดทำเป็นคู่มือการสื่อสารในภาวะวิกฤต และมีการเลือกใช้กลยุทธ์การสื่อสารที่คล้ายคลึงกัน ไม่ว่าจะเป็น กลยุทธ์การปฏิเสธ กลยุทธ์การขออภัยและแสดงความ รับผิดชอบ กลยุทธ์การสร้างสัมพันธภาพ กลยุทธ์การกระทำการแก้ไข กลยุทธ์การขอโทษอย่างเต็มรูปแบบ กลยุทธ์การแก้ไขภาวะวิกฤตด้วยความรวดเร็ว และกลยุทธ์การคัดสรรบุคคลในการแก้ปัญหา (2) ธนาคารส่วนใหญ่โดยภาพรวมมีการเตรียมพร้อมในการจัดการกับภาวะวิกฤต ไม่ว่าจะเป็นความพร้อมในการสร้าง ข้อความ ความพร้อมในการกำหนด “โฆษก” ความพร้อมของผู้บริหาร ความพร้อมในการติดต่อสื่อสารกับภายนอกองค์กร ความพร้อมในการติดต่อสื่อสารกับภายในองค์กร ความพร้อมในเครื่องมือในการสื่อสาร และความพร้อมในด้านความรวดเร็วในการส่งข่าวสาร (3) เจ้าหน้าที่ประชาสัมพันธ์ของธนาคารส่วนใหญ่ โดยภาพรวมมีการเลือกใช้สื่อประชาสัมพันธ์ที่ผสมผสาน ระหว่างสื่อดั้งเดิมและสื่อใหม่ในการแก้ปัญหาภาวะวิกฤต
DOI: 10.17632/pth9bz65rz.1
title: Keeping up with the Joneses: Examining relative concerns in the health domain

description: Data from paper
DOI: 10.18716/nmrshiftdb2/7077
title: NMR data for 3-Ethoxy-1,4,9-trihydroxy-1,2,3,6b-tetrahydrobenzo[j]fluoranthen-8(7H)-one; Hypoxylonol A
DOI: 10.14457/cu.the.2010.2005
title: เครื่องมือประมวลผลภาพดิจิทัลสำหรับวัดข้อมูลของเส้นผมบนหนังศีรษะของผู้ป่วยโรคผมบางทางพันธุกรรม

description: โรคผมบางทางพันธุกรรม (Androgenetic Alopecia) เป็นปัญหาที่พบได้ในคนทุกเพศ ทุกวัย โรคผมร่วงนี้อาจเกิดจากหลายสาเหตุ ซึ่งส่วนใหญ่ที่พบจะมีสาเหตุมาจากกรรมพันธุ์ การรักษาโรคผมร่วงมีหลายวิธี ในขั้นตอนการรักษาจำเป็นที่จะต้องมีการประเมินถึงผลการรักษาและ ความก้าวหน้าของการรักษาเพื่อให้ทราบว่าการรักษาในวิธีนั้นๆ ทำให้อาการของโรคดีขึ้นหรือไม่ เพื่อจะได้วางแผนในการรักษาต่อไป วิธีที่ใช้ในงานวิจัยนี้คือ Digital Phototrichogram งานวิจัยนี้พัฒนาเครื่องมือที่ใช้วัดเชิงปริมาณของข้อมูลเส้นผม ได้แก่ จำนวนและขนาดของเส้นผม จากภาพถ่ายบริเวณหนังศีรษะของผู้ป่วยโรคผมบางทางพันธุกรรม ทั้งนี้เพื่อลดเวลาและความผิดพลาดที่เกิดจากการประเมินโดยใช้บุคคลขั้นตอนการทำงานเริ่มจากการการปรับภาพนำเข้าให้เหมาะสมโดยกำจัดสัญญาณรบกวน เลือกค่าขีดแบ่งน้อยสุดเพื่อให้เหมาะสมกับการทำ Thresholding จากนั้นตรวจจับวัตถุภายในภาพและทำการประเมินวัตถุเหล่านั้นว่าเป็นเส้นผมหรือไม่โดยใช้เกณฑ์ต่อไปนี้คือ อัตราส่วนระหว่างความยาวต่อความกว้าง (aspect ratio) และขนาดของพื้นที่ของวัตถุ จากนั้นทำการนับจำนวนวัตถุที่ได้รับการประเมินว่าเป็นเส้นผม จากนั้นวัดขนาดของเส้นผมจากผลการทดลองได้ค่าความแม่นยำเฉลี่ยในการนับจำนวนเส้นผมรวมต่อภาพ คือ 79.45% ความแม่นยำของการวัดขนาด คือ 68.19% เทียบกับการประเมินโดนคน
DOI: 10.14457/cu.the.2010.2006
title: รูปแบบการพัฒนาศักยภาพการคิดตามแนวคิดจิตทั้ง 5 ของการ์ดเนอร์สำหรับนักศึกษาพยาบาล

description: การวิจัยครั้งนี้เป็นการวิจัยกึ่งทดลอง มีวัตถุประสงค์เพื่อ 1) วิเคราะห์ลักษณะการคิดตามแนวคิดจิตทั้ง 5 ของการ์ดเนอร์สำหรับนักศึกษาพยาบาล กลุ่มตัวอย่างเป็น ผู้ทรงคุณวุฒิจำนวน 6 ท่านในการสัมภาษณ์เชิงลึก และ นักศึกษาพยาบาลชั้นปีที่ 1- 4 ปีการศึกษา 2552 ที่กำลังศึกษาในหลักสูตรพยาบาลศาสตรบัณฑิตของสถาบันการศึกษาพยาบาลที่ผ่านการรับรองสถาบัน และได้รับการให้ความเห็นชอบหลักสูตรจากสภาการพยาบาล จำนวน 1,194 คน เครื่องมือที่ใช้ คือ แบบสัมภาษณ์ และแบบสำรวจลักษณะการคิดตามแนวคิดจิตทั้ง 5 ของการ์ดเนอร์ 2) เสนอรูปแบบการพัฒนาศักยภาพการคิดตามแนวคิดจิตทั้ง 5 ของการ์ดเนอร์ 3) ตรวจสอบรูปแบบการพัฒนาศักยภาพการคิดตามแนวคิดจิตทั้ง 5 ของการ์ดเนอร์ ศึกษากึ่งการทดลอง ใช้รูปแบบและการติดตามประสิทธิภาพของรูปแบบ โดยการวัดศักยภาพการคิดฯ ซ้ำเมื่อหลังการทดลอง 1 เดือน และ 3 เดือน กลุ่มตัวอย่างที่ใช้ในการวิจัยคือ นักศึกษาพยาบาลชั้นปีที่ 2 วิทยาลัยพยาบาลเกื้อการุณย์ จำนวน 30 คน เครื่องมือที่ใช้ในการวิจัยคือ แบบวัดศักยภาพการคิดตามแนวคิดจิตทั้ง 5 ของการ์ดเนอร์ฯ สถิติที่ใช้ในการวิเคราะห์ข้อมูล ได้แก่ ค่าความถี่ ร้อยละ ค่าเฉลี่ย ค่าส่วนเบี่ยงเบนมาตรฐาน และการวิเคราะห์ความแปรปรวนแบบมี 1 ตัวแปร (One-way ANOVA) การติดตามประสิทธิภาพของรูปแบบ ใช้สถิติการวิเคราะห์ความแปรปรวนแบบวัดซ้ำ (Repeated Measures ANOVA) ผลการวิจัยสรุปได้ดังนี้ 1. นักศึกษาพยาบาลมีลักษณะการคิดตามแนวคิดจิตทั้ง 5 ของการ์ดเนอร์ ฯ แตกต่างกัน 2. นักศึกษาพยาบาลชั้นปีที่ 1-4 มีลักษณะการคิดตามแนวคิดจิตทั้ง 5 ของการ์ดเนอร์ฯ ด้านจิตแห่งวิชาการ จิตแห่งการสังเคราะห์ จิตแห่งการเคารพ แตกต่างกันอย่างมีนัยสำคัญทางสถิติที่ p ≤ .05 ส่วนด้านจิตแห่งการสร้างสรรค์ และจิตแห่งคุณธรรมไม่แตกต่างกัน 3. นักศึกษาพยาบาลกลุ่มทดลองมีคะแนนศักยภาพการคิดตามแนวคิดจิตทั้ง 5 ของการ์ดเนอร์ฯ หลังทดลองสูงกว่าก่อนทดลอง 4. นักศึกษาพยาบาลกลุ่มทดลองที่ฝึกประสบการณ์ในสถานที่แตกต่างกัน มีคะแนนศักยภาพการคิดตามแนวคิดจิตทั้ง 5 ของการ์ดเนอร์ฯ ไม่แตกต่างกัน 5. นักศึกษาพยาบาลกลุ่มทดลองมีคะแนนศักยภาพการคิดตามแนวคิดจิตทั้ง 5 ของการ์ดเนอร์ฯ ด้านจิตแห่งการสังเคราะห์ จิตแห่งการสร้างสรรค์ จิตแห่งการเคารพ แตกต่างกันอย่างมีนัยสำคัญทางสถิติที่ p ≤ .05 ส่วนด้านจิตแห่งวิชาการ ไม่แตกต่างกัน